**Obecné zastupiteľstvo v Horných Semerovciach**

Materiál na rokovanie

Obecné zastupiteľstvo v Horných Semerovciach

dňa 25.10.2019

**Správa o výsledku kontroly zákonnosti a dodržiavania interných predpisov obce Horné Semerovce**

**Predkladateľ**: **Materiál obsahuje**: 1. návrh uznesenia

Ing. Agnesa Tureková 2. dôvodová správa

hlavná kontrolórka 3. správa o výsledku kontroly

**Zodpovedná:**

Ing. Agnesa Tureková

hlavná kontrolórka

**Spracovateľka:**

Ing. Agnesa Tureková

hlavná kontrolórka

**Návrh uznesenia**

Obecné zastupiteľstvo v Horných Semerovciach po prerokovaní materiálu

**berie na vedomie**

Správu o výsledku kontroly zákonnosti a dodržiavania interných predpisov obce Horné Semerovce.

**Dôvodová správa**

V zmysle ustanovenia § 18 f ods. 1 písm. d) zákona č. 369/1990 Zb. o obecnom zriadení v znení neskorších predpisov je úlohou hlavného kontrolóra predložiť správu o výsledkoch kontroly priamo obecnému zastupiteľstvu na jeho najbližšom zasadnutí.

V zmysle Pravidiel kontrolnej činnosti hlavného kontrolóra obce Horné Semerovce je správa o výsledkoch kontroly predkladaná OcZ vyhotovená ako verejný informatívny materiál so zreteľom na dodržanie osobitných predpisov upravujúcich napr. ochranu osobných údajov, obchodné tajomstvo, daňové tajomstvo a pod. v súlade s princípom dodržiavania práva na informácie a verejnú kontrolu.

Oprávnenie ku kontrole interných predpisov obce Horné Semerovce vyplýva hlavnému kontrolórovi z ustanovenia § 18d ods. 1 zákona o obecnom zriadení, podľa ktorého sa kontrolnou činnosťou rozumie okrem iného aj kontrola dodržiavania interných predpisov obce.

Kontrola bola vykonaná v súlade s Plánom kontrolnej činnosti hlavnej kontrolórky obce Horné Semerovce na II. polrok 2019, , v zmysle § 18d ods.1 zákona č. 369/1990 Zb. o obecnom zriadení v z.n.p., v zmysle zákona č. 357/2015 Z.z. o finančnej kontrole a audite a o zmene a doplnení niektorých zákonov a tiež podľa Pravidiel kontrolnej činnosti hlavného kontrolóra obce Horné Semerovce

**Správa o výsledku kontroly zákonnosti a dodržiavania interných predpisov obce Horné Semerovce**

|  |  |
| --- | --- |
| **Oprávnená osoba:**  | HK obce Horné SemerovceIng .Agnesa Tureková,  |
| **Povinná osoba:**  | Obecný úrad Horné Semerovce,  |
| **Predmet kontroly:**  | kontrola zákonnosti a dodržiavania interných predpisov obce Horné Semerovce,  |
| **Cieľ kontroly:**  | overiť súlad interných predpisov s nadradenými právnymi normami, skontrolovať dodržiavanie interných predpisov, najmä dodržiavanie registratúrneho poriadku,  |
| **Kontrolované obdobie:**  | rok 2000 až 2019 do ukončenia kontroly,  |
| **Miesto a čas vykonania kontroly:**  | OcÚ Horné Semerovce, kancelária oprávnenej osoby,   |
| **Dátum doručenia návrhu správy:**  | 16.08.2019,  |
| **Dátum prijatia námietok:**  | v predĺženej lehote 0  |
| **Dátum zaslania správy:**  | 19.08.2019.  |

**1/ Úvod :**

Základný rámec interných smerníc subjektu verejnej správy (ústrednej a miestnej štátnej správy i organizácií samosprávy) možno rozdeliť na viaceré agendy, a to účtovnú agendu, mzdovú a personálnu agendu, majetkovú agendu a agendu osobitných úloh vyplývajúcich z dikcie osobitných predpisov. Medzi osobitné úlohy možno zaradiť bezpečnosť a ochranu, počítačovú ochranu, podpisové vzory, ako aj pečiatkové oprávnenia a iné dispozičné smernice upravujúce pomery v rámci príslušnej organizácie. Mnohé z nich nie sú povinné a slúžia pre účely orientácie daného subjektu.

Interné akty sa delia na povinné a doplnkové s ohľadom na charakter (kapacitné a personálne možnosti, pôsobnosť a podobne) a postavenie subjektu verejnej správy / obce/ , a s povinnosťou ich tvorby podľa osobitného predpisu.

Viaceré interné akty sú pomenované ako smernice, pričom je na rozhodnutí obce / subjektu verejnej správy/, aký názov pre daný akt zvolí.

**Základné interné akty používané v praxi organizácií verejnej správy**

1. **Poriadok** – interný / vnútorný / predpis organizačného a riadiaceho charakteru, ktorým sa vymedzujú základné pravidlá riadenia, spravidla vo sfére pracovno-právnej oblasti.

2. **Smernica** – interný /vnútorný / predpis metodického, organizačného alebo riadiaceho charakteru, ktorého zmyslom je vymedziť metódy, prostriedky, spôsoby, formy a postupy vykonávania určitých činností alebo procesov v čiastkových oblastiach.

3. **Interný riadiaci akt** – charakterizuje základné postupy organizácie, má záväzný charakter ako smernica či poriadok.

4. **Metodický pokyn** – interný predpis metodického charakteru, ktorým sa podrobne vymedzujú postupy určitých činností alebo agend, ak ich tak podrobne neupravuje právna norma.

**5. Oznámenia** – vnútorný predpis informatívneho charakteru, ktorého poslaním je oboznámiť určité osoby alebo organizačné jednotky s rôznymi záležitosťami, spravidla jednorazového

6. **Opatrenie** – interný predpis riadiaceho charakteru, ktorého cieľom je upovedomiť určité organizačné jednotky s výstupmi riadiaceho charakteru.

7. **Príkaz** – interný predpis riadiaceho charakteru, ktorým sa adresne a termínovo zaväzujú podriadení zamestnanci alebo organizačná zložka (oddelenie, sekcia, úsek či referát) k realizácii presne vymedzených úloh.

8. **Rozhodnutie** – má charakter ako príkaz a je určené pre užší okruh zamestnancov či úsekov alebo oddelení (pozn. autora: v praxi sa využíva i oznámenie, ktoré je aktom informatívneho charakteru, ktorého poslaním je oboznámiť určité osoby alebo organizačné jednotky s rôznymi záležitosťami, spravidla jednorazového charakteru).

**2/ Použitá legislatíva ku kontrole:**

1. Zákon č. 369/1990 Zb. o obecnom zriadení,

2. Štatút obce Dolné Semerovce,

3. Zákon č. 9/2010 Z. z. o sťažnostiach (novelizovaný zákonom č. 94/2017 Z. z.),

4. Zákon č. 395/2002 Z. z. o archívoch a registratúrach a o doplnení niektorých zákonov,

5. Vyhláška Ministerstva vnútra Slovenskej republiky č. 410/2015 Z. z. o podrobnostiach výkonu správy registratúry orgánov verejnej moci a o tvorbe spisu.

**Kontrolne východiska:**

1. Zákon č. 369/1990 Zb. o obecnom zriadení v znení neskorších zmien a doplnkov

2. Spisová dokumentácia interných noriem

**Kontrolne zistenia:**

Interné smernice určujú jednotné postupy zamestnancov v príslušnej veci a tieto

musia byť v súlade s platnými všeobecne záväznými právnymi predpismi. Z hľadiska externého posúdenia sú interné predpisy podkladom na overenie funkčnosti vnútorného kontrolného systému, ale sú aj jedným zo zdrojov na hodnotenie úrovne dodržiavania právnych noriem v danom subjekte. Vydávanie všetkých ostatných interných predpisov (aktov riadenia), ak neboli štatútom obce zverené do právomoci OZ, je v právomoci starostu obce.

K predmetu finančnej kontroly bol hlavnej kontrolórke obce Horné Semerovce predložený povinnou osobou register interných noriem obsahujúci všeobecne nasledovné interné predpisy:

1. Zásady odmeňovania poslancov a volených členov komisii v obci Horné Semerovce

2. Pracovný poriadok zamestnancov obce Horné Semerovce

3. Organizačný poriadok obecného úradu Horné Semerovce

4. Štatút obce Horné Semerovce

5. Zásady hospodárenia s majetkom obce Horné Semerovce

6. Rokovací poriadok

7. Zásady evidencie, vybavovania a kontroly vybavovania sťažnosti

8. Postup pre sprístupňovanie informácii v podmienkach obce Horné Semerovce

9. Vnútorný predpis o evidovaní, odpisovaní a účtovaní majetku

10. Vnútorný predpis pre vedenie účtovníctva

11. Vnútorný predpis pre vnútorný obeh účtovných dokladov a finančné operácie

12. Vnútorný predpis pre vedenie pokladnice

13. Vnútorný predpis pre zostavenie konsolidovanej účtovnej závierky

14. Vnútorný predpis pre vykonanie inventarizácie

15. Vnútorný predpis o finančnej kontrole

16. Vnútorný predpis pre tvorbu a zúčtovanie opravných položiek

17. Vnútorný predpis pre tvorbu a použitie rezerv

18. Smernica o verejnom obstarávaní

20. Vnútorná smernica obce Horné Semerovce o niektorých opatreniach súvisiacich s oznamovaním protispoločenskej činnosti

21.Bezpečnostný projekt

22.Odmeňovanie zamestnancov

**Kontrolou interných noriem bol zistený nasledovný stav:**

I. Všeobecné interné smernice týkajúce činnosti obecného úradu :

1. Zásady evidencie, vybavovania a kontroly vybavovania sťažnosti

 Vydané 3.10 .2013 - aktuálne

2. Postup pre sprístupňovanie informácii ‚ podmienkach obce Horné Semerovce

 Bol vydaný v roku 2001 - čiastočne aktuálny - navrhujem aktualizovať

3. vnútorný predpis pre vedenie účtovníctva obce Horné Semerovce - bol vydaný 3.1.2011

Tento vnútorný prepis obsahuje aj nasledovné interné usmernenia :

A/v bode 4. - obeh dokladov ,podpisové oprávnenia, hmotnú zodpovednosť pracovníkov

B/ o evidovaní, odpisovaní a účtovaní majetku

C/ predpis pre vykonanie inventarizácie

D/ predpis pre tvorbu a použitie rezerv

**Chýba**: 1/ predpis pre vedenie pokladne

 2/ predpis pre zostavenie účtovnej závierky

 3/ predpis pre tvorbu a použitie rezerv

Navrhujem vnútorný predpis pre vedenie účtovníctva aktualizovať buď pôvodný predpis prepracovať alebo vydať samostatné predpisy na chýbajúce vyššie uvedené usmernenia.

**Navyše** je vypracovaná samostatná smernica o cestovných náhradách účinná od 2.5.2012

4. Vnútorný predpis o finančnej kontrole 1.2.2016 - Aktuálny

5. Smernica o verejnom obstarávaní 2/2013 čiastočne aktuálna - navrhujem aktualizovať

6. Vnútorná smernica obce Horné Semerovce o niektorých opatreniach súvisiacich s oznamovaním protispoločenskej činnosti vydaná 10.júna 2015 ako zásady podávania, preverovania a evidovania podnetov podávaných v zmysle zákona č.307/2014 Z.z. /proti korupčný zákon/ - neaktuálna

7. Bezpečnostný projekt platný pre obec Horné Semerovce bezpečnosť a ochrana majetku vrátane počítačovej techniky .Bol vydaný v marci 2014 – aktuálny

II. Na základe platnej zákonnej úpravy patri do výlučnej schvaľovacej pôsobnosti obecného zastupiteľstva schvaľovanie nasledujúcich interných noriem:

1. Štatút obce — podľa § 11 ods.4 písm. k) zákona o obecnom zriadení : OZ je

vyhradene schvaľovať štatút obce

2. Zásady hospodárenia a nakladania s majetkom obce a štátu, ktorý obec užíva

Podľa §11 ods.4 písm. a) zákona o obecnom zriadení : OZ je vyhradene určovať

zásady hospodárenia a nakladania s majetkom obce a štátu, ktorý užíva

3. Rokovací poriadok obecného zastupiteľstva - podľa §11 ods.4 písm. k) zákona

o obecnom zriadení: OZ je vyhradene schvaľovať rokovací poriadok OZ

4. Zásady odmeňovania poslancov obecného zastupiteľstva - podľa §11 ods.4 písm. k) zákona o obecnom zriadení OZ je vyhradene schvaľovať zásady odmeňovania poslancov OZ

Zistenia:

1. Zásady odmeňovania poslancov a volených členov komisii v obci Horné Semerovce 29.12.2014 uzn.8/2014 - Aktuálne

2. Štatút obce Horné Semerovce 19.1.2011 uzn.15/2011 - Aktuálny

3. Zásady hospodárenia s majetkom obce Horné Semerovce boli vydané formou VZN dňa 20.4.2011 uznesením číslo 35/2011 – aktualizovať preradením do vnútorných smerníc.

4. Rokovací poriadok obecného zastupiteľstva 3.2.2014 aktuálny

III. Do výlučnej právomoci starostu obce je vyhradene vydávanie týchto interných právnych noriem:

1. Pracovný poriadok obecného úradu — podľa §13 ods. 4 písm. d) zákona o obecnom zriadení: starosta obce vydáva pracovný poriadok OU

2. Organizačný poriadok obecného úradu – podľa §13 ods. 4 písm. d) zákona

o obecnom zriadení: starosta obce vydáva organizačný poriadok OU, Starosta obce má povinnosť v zmysle § 13 ods. 4 písm. d) zákona o obecnom zriadení informovať obecné zastupiteľstvo o vydaní a zmenách organizačného poriadku OU

3. Poriadok odmeňovania zamestnancov – podľa § 13 ods. 4 písm. d) zákona o obecnom zriadení starosta obce vydáva poriadok odmeňovania zamestnancov obce

Zistenia:

1. Pracovný poriadok zamestnancov obce Horné Semerovce 1.1.2012 – aktuálny

2. Organizačný poriadok obecného úradu Horné Semerovce 1.1.2011 –

 Aktuálny

3. Poriadok odmeňovania zamestnancov - Nevydaný

Opis zistených nedostatkov:

Kontrolou posúdenia zákonnosti, resp. aktuálnosti vnútorných smerníc obce som zistila že väčšina zo smerníc bola novelizovaná, resp. boli vydane nove smernice v danej oblasti. Neaktuálne, resp. vychádzajúce z neplatných zákonov sú 2 nasledujúce dokumenty obce.

1. Zásady hospodárenia s majetkom obce Horné Semerovce — zásady boli prijate na zasadnutí OZ 20.4.2011 . Boli prijate vo forme VZN uznesením číslo : 35/2011.

V zmysle § 11 ods. 4 písm. a) zákona č. 369/1990 Zb. o obecnom zriadení v platnom znení (ďalej len „Zákon o obecnom zriadení“) je vo výhradnej právomoci obecného zastupiteľstva schvaľovať zásady hospodárenia a nakladania s majetkom obce.

**Zásady hospodárenia a nakladania s majetkom obce sú základným vnútorným predpisom každej obce.** Zákon o obecnom zriadení explicitne nevymedzuje formu, v akej je potrebne ich schváliť. Obsahove náležitosti zásad hospodárenia a nakladania s majetkom obce vyplývajú zo zákona č. 138/1991 Zb. o majetku obci v platnom znení.

Z odbornej literatúry vyplýva, že argumentom pre schválenie zásad hospodárenia a nakladania s majetkom obce vo forme uznesenia je ten, že zásady nemajú charakter normatívneho právneho aktu, t. j. neregulujú správanie sa adresátov verejnej správy, nestanovujú navonok práva a povinnosti nepodriadením fyzickým a právnickým osobám, ale len dovnútra konkretizujú zákonný rámec hospodárenia a nakladania s majetkom obce a s majetkom štátu, ktorý obec užíva, ktorý sú povinné dodržiavať organy obce.

Z uvedeného vyplýva, že obecne zastupiteľstvo by malo Zásady hospodárenia a nakladania s majetkom obce schváliť v podobe uznesenia a nie VZN, nakoľko obec nim reguluje práva a povinnosti skôr do vnútra (najmä voči starostovi a zastupiteľstvu) a neustanovuje práva a povinnosti neurčitému okruhu osôb na celom území obce.

Podľa § 9 ods. 1 zákona č. 138/1991 Zb. o majetku obci v platnom znení zásady

hospodárenia s majetkom obce urči obecne zastupiteľstvo, pričom upravia minimálne nasledovný rozsah:

a) práva a povinnosti organizácii, ktoré obec zriadila, pri správe majetku obce,

b) podmienky odňatia majetku organizáciám, ktoré obec zriadila,

c) postup prenechávania majetku do užívania,

d) nakladanie s cennými papiermi,

e) ktoré úkony organizácii podliehajú schváleniu organmi obce,

f) spôsoby výkonu práv vyplývajúcich z vlastníctva cenných papierov a majetkových podielov na právnických osobách založených obcou alebo v ktorých ma obec postavenie ovládajúcej osoby alebo rozhodujúci vplyv s dorazom na transparentnosť a efektívnosť nakladania s majetkom.

Zásady hospodárenia s majetkom obce predstavujú obligatórny interný predpis obce, ktorého schvaľovanie patri do výhradnej kompetencie obecného zastupiteľstva a každá obec či mesto ich musia vydať a udržiavať v aktuálnom stave.

Povinnosť prijať zásady hospodárenia s majetkom obce prikazuje aj zákon

v súlade s § 6 ods. 2 a §9 z. č.. 138/1991 Zb. a § 11 ods. 4 písm. a) z. č. 369/1 990 Zb.“

Na základe hore uvedeného odporúčam prijal nové Zásady hospodárenia a nakladania s majetkom obce, ktoré budú v súlade so zákonom č 138/1991 Zb. o majetku obci v platnom znení.

2. Poriadok odmeňovania zamestnancov obce Horné Semerovce — vypracovať a zosúladiť s novelami Zákonníka prace

Oprávnená osoba na základe výsledku kontroly, uvedenej v návrhu správy o výsledku kontroly, navrhla prijať konkrétne opatrenia a odporúčania na odstránenie zistených nedostatkov a ich príčin.

**Návrh opatrení a odporúčaní:**

1. Prijať nove resp. aktualizovať Zásady hospodárenia a nakladania s majetkom obce ako interný predpis

2. Zaktualizovať vnútorný predpis na vedenie účtovníctva resp. vydať interné smernice :

a/ predpis pre vedenie pokladne

b/ predpis pre zostavenie účtovnej závierky

c/ predpis pre tvorbu a použitie rezerv

3. Vydať poriadok odmeňovania pracovníkov

4. Postup pre sprístupňovanie informácii ‚ podmienkach obce Horné Semerovce

 Bol vydaný **v roku 2001** - čiastočne aktuálny - navrhujem aktualizovať

5. Vypracovať a vydať novú smernicu .

Vnútorná smernica obce Horné Semerovce o niektorých opatreniach súvisiacich s oznamovaním protispoločenskej činnosti vydaná 10.júna 2015 ako zásady podávania, preverovania a evidovania podnetov podávaných v zmysle zákona č.307/2014 Z.z. /proti korupčný zákon/ - neaktuálna nakoľko zákon bol zrušený. Je nahradený novým zákonom číslo 54/2019 Z.z.

6.Založiť evidenciu interných predpisov /očíslovať, vyznačiť dátumy prejednania a platnosti / Aktuálne usporiadať časovým sledom schválenia a neaktuálne archivovať.

Návrh správy o výsledku vykonanej finančnej kontroly aktuálnosti interných smerníc obce Horné Semerovce bola dňa 16.08.2019 elektronicky zaslaná starostovi obce Horné Semerovce.

Termín na predloženie zoznamu splnených opatrení prijatých na nápravu zistených nedostatkov a na odstránenie príčin ich vzniku uvedených v návrhu správy bol stanovený na 30.11.2019.

Zároveň v súlade s §21, ods. b, zákona 357/2015 o finančnej kontrole a audite mala povinná osoba právo v lehote do 31.8.2019 podať písomné námietky k zisteným nedostatkom, navrhovaným opatreniam a k lehote na predloženie zoznamu splnených opatrení prijatých na nápravu zistených nedostatkov a na odstránenie príčin ich vzniku uvedených v návrhu správy.

Za povinnú osobu:

Mgr. Tomáš Pásztor — starosta Obce Horné Semerovce

Za opravenú osobu:

Ing. Agnes Tureková — hlavný kontrolór obce

Spracovala, dňa 16.08.2019

Ing. Agnesa Tureková,

hlavný kontrolór obce Horné Semerovce